Almanya vera koçberanê gurcî, makedonij, arnavut, moldovayîj û sirbîstanijan sînorî ra teberkerdişî zêdînayî.
Goreyê doneyanê Wezîrîya Karanê Zereyî yê Almanya yê ke roja şemeyî eşkera kerdî, 6 menganê verênan ê 2023yî de tebersînorkerdişê koçberan zêdîyayo.
Mabênê çele û hezîrane de nêzdîyê 7 hezar û 861 kesî welatî ra ameyî tebersînorkerdene. No mîqtar goreyê parî se ra 27 zêdîyayo. Kesê ke sînorî ra ameyê teberkerdene nînan ra hezar û 664 kesî cinî û hezar û 375 kesî zî kesê nereşîd ê.
Hetê bînî ra hûmara ê kesanê ke wazenê welatî biteriknê zî zêdîyaye. 4 hezar û 892 kesî agêrayî welatê xo, înan fonê federalî qebul kerdî û 2 hezar û 309 kesî zî fonanê herêmîyan ra fayde kerd.
